text: Team Esbjerg mister terræn i toppen
  05 november 2017 kl. 06.40
  Efter en vild afslutning tabte Team Esbjerg lørdag med 24-23 til København Håndbold - og nu er Esbjerg-kvinderne røget ned på en delt tredjeplads efter to nederlag i træk.
  For blot to spillerunder siden førte Team Esbjerg ligaen, men efter nederlag til først Viborg HK hjemme i Blue Water Dokken og senest 23-24 til København Håndbold i de sene eftermiddagstider lørdag på opvisningsbanen i Frederiksberg Hallerne, mister Team Esbjerg terræn i topstriden.
  Der venter endnu et vanskeligt opgør på udebane, når Team Esbjerg onsdag gæster topholdet FC Midtjylland.
  - Hver gang, vi taber lige nu, ryger vi nedad i tabellen. Det positive er, at vi med en sejr over FC Midtjylland kan være tilbage i topstriden, sagde cheftræner Jesper Jensen til Team Esbjergs hjemmeside.
  Team Esbjerg spiller sidste ligakamp inden jul onsdag d. 15. november i Blue Water Dokken mod Odense Håndbold.
  